Orania het ontwikkelingsplan om stad te word | Maroela Media
Die dorp Orania, wat reeds 25 jaar bestaan, gaan môre tydens 'n perskonferensie 'n ekonomiese ontwikkelingsplan bekend maak wat die status van dié Noord-Kaapse dorp na dié van 'n stad sal verander. Dié plan is die afgelope twee jaar saamgestel in samewerking met verskeie vakkundiges.
Frans de Klerk, uitvoerende hoof van Orania se dorpsraad, sê hulle het dit reggekry om Orania as 'n suksesvolle dorp te vestig en dat stadstatus hul visie is.
"As ons Orania wil uitbrei van 'n dorp na 'n stad het ons gestruktureerde beplanning nodig. Ons ekonomiese ontwikkelingsplan is ons beplanning vir die volgende vyf jaar rakende watter ontwikkelingsplanne ons moet uitvoer om ekonomiese ontwikkeling en werkskepping te stimuleer."
Verdere ontwikkeling het reeds vanjaar begin en sluit projekte in soos die diens van erwe, behuising, nywerheidskorwe, kantoorruimtes, opleiding en 'n stadsplein.
De Klerk meen hulle het verskeie aktiwiteite gerig om die ontwikkelingsplan te finansier wat oorskotte op bedryfbegroting, donateurs en beleggers insluit.
"In sy huidige grootte en met wat ons tans het, kan Orania 10 000 mense vestig. Daar woon tans 1 200 mense. Dis 'n mediumtermyndoelwit om 10 000 mense te kan vestig met 'n infrastruktuur en om sakeondernemings en ontwikkeling daar te stel."
De Klerk meen die ontwikkelingsplan is dinamies en sal hersien word namate sake vorder. "Ons sal elke jaar na prioriteite kyk en voortbou op suksesse."
Orania is 'n goeie toekoms vir ons, net jammer dat hulle eiendomme so belaglik duur is… Maak erwe bekostigbaar en daar sal meer mense kan koop… Daar is asbes huise vir Miljoen rand in mark ander een vir amper 2 miljoen,hout huise dieselfde… Jy kan baie beter eiendomme koop as in Orania… Moenie fout maak ek sal môre daar koop maar nie teen daai pryse… Orania en sy mense is regtig tops…
Dankie vir die ondersteuning Dirk. Die eiendomspryse is die gevolg van `n groot belangstelling in die gemeenskap. `n Groot vraag en beperkte aanbod lei tot hoër eiendomspryse. Die Dorpsraad stel wel voortdurend nuwe erwe teen baie billike pryse beskikbaar. Maak gerus met hulle kontak. Terloops, daar is nie asbeshuise op Orania. Die voorafvervaardigde huise wat uit die waterwesetydperk dateer word soms daarmee verwar. Kom lê sommer gou weer besoek af.
Hallo Orania. Ek is Nederlandse. My aanstaande man is gebore en getoë in Nelspruit. Ek het baie gesien van Orania via die internet en youtube. Ek vind dit 'n wonderlike stelsel en het gewonder of ons / ek (as gevolg van my nederlandse nasionaliteit) ook welkom wees in Orania. Alvast dankie vir die antwoord en baie sukses. Groete, Angelina
Orania in n blink toekoms he in die inligtingstegnologie bedryf. Jongmense en ouer mense wat kans sien vir n loopbaanverandering kan leer om sagteware, foon apps en moderne websites te ontwikkel, of om data analise te doen vir kliente regoor die wereld.
Kan mense soos Johan Rupert en kie nie begin industree oprug in Orania sodat daar vir mense soos ek wat geleerd is maar onglukkig nie geld het om besighede op te rug werk is en sodat ons soon toe kan trek en werk.